De la casería -pequeñu reinu en miniatura- surdía, como nun manancial, el círculu mayor de caseríes asociaes nun territoriu esplotáu y -más bien- curíau en comuña, la parroquia, el conceyu (braera "polis", federación democrática de caseríes y comunidaes rurales) y la Xunta Xeneral, comu hermanamientu d´algame nacional, o axuntamientu de los Conceyos asturianos. Esta estructura d´habitancia dispersa y democrática n´orixe, depués esgoniciada pol caciplamientu d´estamentos poderosos (ñobleza, cleru, reis) nun s´atopa en España, y ye un amosadoriu del marcáu igualitarismu y democratismu propiu del Pueblo Asturianu na midida en que se caltuvo virxe de les influencies sureñes, esto ye, llatines y afrosemítiques.